《又和十六夜月》
宋代·刘安上

云头依旧尚团圆，未觉清光有两般。自是人心重佳节，故将今夕不同看。

望中银汉祇如昨，坐久园亭又更寒。莫把盈亏妄分别，一杯到手且须乾。

作者简介：（1069—1128）温州永嘉人，字元礼。刘安节从弟。哲宗绍圣四年进士。与安节时称二刘，为乡里所推。累官侍御史，上疏直言宰相蔡京罪数十条，又与中丞石公弼共劾之，京罢相。迁右谏议大夫，知婺州。徽宗宣和初致仕。有《刘给谏集》。